थेरवाद

थेरवाद (संस्कृतः स्थवीरवाद) बुद्ध धर्मया पूर्वाध इलय् बुयावःगु झिंच्यागु (वा नीगु) निकायय् छगू खः। थ्व निकायत भारतवर्षय् बुद्ध मदयेधुंकाया ईलय् बुयावःगु खः। थेरवादया अर्थ "थं पिनिगु शिक्षा" खः। थ्व निकायं बुद्धया शिक्षायात उकिगु वास्तविक रुपय् हे ल्यंकातेगु कुतः याना न्ह्यथन। थ्व वादया पलिस्था प्रथम संगायनाय् महाकश्यपनापं ५०० अर्हततेसं बुद्धं दयेकूगु दक्वं नियमतेगु पालना यायेगु निर्णयं जुगु खः। थेरवाद खँग्वः दकलय् न्ह्यः ७गू शताब्दीइ च्वयातःगु थेरवादया छगु पाण्डुलिपिइ लूगु दु।

बुद्ध धुंका बुयावःगु नीगु निकायय् थेरवाद दकलय् ताःई तक्क म्वानाच्वंगु कचाः खः। थ्व वाद यक्व शताब्दी निसें श्रीलंका व दक्षिण पूर्वी एसिया (गथे कि- दक्षिण पश्चीमी चीन, क्याम्बोडिया, लाओस, म्यान्मार, थाईल्याण्ड)या मू धर्मया रुपय् पलिस्था जुया च्वंगु दु। २०गु व २१गु शताब्दीइ वया थ्व धर्मया प्रभाव सिंगापोर, अष्ट्रेलिया, नेपा:, भारत नापं पश्चीमी देय् नं अप्वया वैच्वंगु दु। 

थेरवाद थी-थी निकायय् विभाजित दु। बुद्ध धर्मया थ्व कचाया निकायत थ्व कथं दु-
 बंग्लादेश:
संघराज निकाय
महास्थबिर निकाय
बर्मा (मियानमार):
थुधम्म निकाय
श्वेकिन् निकाय
द्वार निकाय
श्रीलंका
सियम् निकाय
अमरपुर निकाय
रामञ्ञ निकाय
 थाइल्यान्द व क्याम्बोदिया
 महा निकाय
 धम्मयुत्तिक निकाय 

 संस्कार व अभ्यास 

 बुद्ध पूजा

स्वयादिसं
 बौद्ध धर्म
स्थवीर
निर्वाण
महायान

पुचः:बुद्ध धर्म